TQM วิ่งเฉียด 3% รับผลดีโควิด หนุนยอดขายประกันโต โบรกฯ แนะซื้อเป้า 137 บ.
TQM วิ่งเฉียด 3% รับผลดีโควิด หนุนยอดขายประกันโต โบรกฯ แนะซื้อเป้า 137 บ. ล่าสุดอยู่ที่ 125.50 บาท บวก 3.50 บาท หรือ 2.87% มูลค่าซื้อขาย 47.08 ล้านบาท
TQM วิ่งเฉียด 3% รับผลดีโควิด หนุนยอดขายประกันโต โบรกฯ แนะซื้อเป้า 137 บ. ล่าสุดอยู่ที่ 125.50 บาท บวก 3.50 บาท หรือ 2.87% มูลค่าซื้อขาย 47.08 ล้านบาท
24 ธ.ค. 2563

ผู้สื่อข่าวรายงานว่า ราคาหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ล่าสุด ณ เวลา 10.23 น. อยู่ที่ 125.50 บาท บวก 3.50 บาท หรือ 2.87% สูงสุดที่ 126 บาท ต่ำสุดที่ 123 บาท ด้วยมูลค่าซื้อขาย 47.08 ล้านบาท

ทั้งนี้ นางนภัสนันท์ พรรณนิภา ประธานเจ้าหน้าที่บริหาร TQM เปิดเผยว่า หลังพบการแพร่ระบาดโควิด-19 รอบใหม่ในสมุทรสาคร เมื่อวันเสาร์ที่ 19 ธ.ค.ที่ผ่านมา ได้สร้างกระแสตื่นตัวในการซื้อประกันโควิดเพิ่ม ปรากฏว่าในคืนนั้นคืนเดียวมีลูกค้าติดต่อซื้อประกันโควิดผ่านช่องทางออนไลน์ของบริษัทกว่า 1,000 ราย และมีเพิ่มขึ้นต่อเนื่องจนถึงวันนี้
ขณะเดียวกัน เมื่อสัปดาห์ที่ผ่านมาตั้งแต่มีการแพร่ระบาดโควิด-19 ที่เชียงใหม่และเชียงราย รวมถึงเป็นรอบแจ้งเตือนต่ออายุกรมธรรม์รอบแรกที่จะสิ้นสุดในเดือน ก.พ.ปีหน้า พบว่าลูกค้าเดิมส่วนใหญ่กว่า 70-80% ขอต่ออายุประกันทันที
โดยบริษัทจะคิดค่าเบี้ยและความคุ้มครองเท่าเดิมสำหรับผู้ที่ต่อประกัน แต่จะปรับราคาค่าเบี้ยและความคุ้มครองตามความเหมาะสมหากเป็นลูกค้าใหม่
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ซื้อ” หุ้น TQM ราคาเป้าหมาย 137 บาท/หุ้น โดยชอบ TQM ที่มีแผนกลยุทธ์เรื่องการเติบโตที่ชัดเจน การใช้ Digital platform ในการทำธุรกิจทำให้การเข้าถึงลูกค้าและความสามารถในการทำกำไรดีขึ้น รวมทั้งการเข้าซื้อกิจการก็ช่วยหนุนการเติบโตด้วย ทางฝ่ายวิจัยฯ คาดกำไรสุทธิปี 63-64 จะเติบโตสูง 33% และ 30% ตามลำดับ